**NAUČNA POLITIKA ČASOPISA**

Časopis Finansije je časopis za teoriju i praksu finansija koji se izdaje od 1946. godine. Izlazi jednom godišnje. Časopis je u otvorenom pristupu.

U časopisu se objavljuju originalni izvorni naučni radovi, pregledni radovi, prethodna saopštenja, naučna kritika odnosno polemika, kao i stručni radovi i prikazi.

Za objavljivanje u časopisu Finansije primaju se samo originalni radovi koji prethodno nisu nigde objavljeni niti dostavljeni za objavljivanje bilo gde. Radovi se pripremaju u skladu sa uputstvom za autore koje može da se pronađu na kraju svake sveske časopisa. Uređivački odbor časopisa čvrsto veruje da proces naučnog recenziranja poboljšava kvalitet istraživanja. Otuda se svi radovi anonimno recenziraju od strane anonimnih recenzentaa (double-blind refereeing process).

**Naučni i istraživački profil**

•Javne finansije

 - Javni prihodi

 - Javni rashodi

 - Administartivna reforma i reforma javne službe

 - Fiskalna decentralizacija

• Makro-monetarne finansije

- Makro-monetarna politika

- Međunarodne finansije

- Razvoj finansijskog sektora

• Poslovne finansije

 -Opšte i finansijsko upravljanje

 - Računovodstvo i interna finansijska kontrola

 - Nezavisna eksterna kontrola i revizija

Časopis Finansije ima za cilj prezentovanje najnovijih istraživanja iz oblasti finansija kako bi upoznao akademsku i stručnu javnosti sa novim naučnim saznanjima iz ove oblasti i podstakao dalju debatu. Pored doprinosa teoriji finansija, ne manje važna namera časopisa je da ukaže na otvorene mogućnosti fiskalne i monetarne politike, naročito u vreme ekonomskih i finansijskih turbulencija, kao i da pomogne u dolaženju do najefikasnijih korporativnih poslovnih odluka.

Sve sveske časopisa od 2004. godine dostupne su na veb sajtu Ministarstva finansija.